
                COMUNICAT DE PRESĂ
                Bilanțul activității ITM Botoșani în luna august

În cursul lunii august, în domeniul relațiilor de muncă, au fost efectuate 33 controale. Au fost dispuse 35 măsuri pentru remedierea deficiențelor constatate, au fost aplicate 5 sancţiuni contravenționale, toate 5 amenzi, în valoare de 70.500 lei.
Deficiențele constatate au vizat: 
- neîndeplinirea de către angajator a obligației de a iniția negocierea colectivă,  
  obligatorie la nivelul unităților care au cel puțin 10 angajați/lucrători;
- nerespectarea obligației legale a oricărui angajator, indiferent de numărul de salariați,  
  de a elabora Regulamentul Intern în termen de 60 de zile de la dobândirea  
  personalității juridice sau a calității de angajator și de a aduce la cunoștința fiecărui 
  salariat cuprinsul acestuia;
- nerespectarea de către angajator a obligației de a ține evidența orelor de muncă  
  prestate de fiecare salariat, cu menţionarea orei de început şi de sfârşit a programului 
  de lucru;
- nepăstrarea la locul de desfășurare a activității a unei copii a contractului individual de  
  muncă pentru salariații care prestează activitate;
- neincluderea în contractele individuale de muncă încheiate cu timp parțial a elementelor  
  obligatorii prevăzute la art.105 din Codul Muncii, respectiv a repartizării programului de   
  muncă și duratei muncii, condițiile în care se poate modifica programul de lucru, 
  interdicția de a efectua ore suplimentare;
- nerespectarea de către angajator a obligației de a completa în contractual individual  
  de muncă cuantumul, data de plată și modalitatea de achitare a salariului;
- neîndeplinirea de către angajator a obligației de a înmâna angajatului un exemplar din  
  contractul individual de muncă anterior începerii activității; 
- nerespectarea de către angajator a obligației de a face dovada plății diferențelor  
  salariale restante datorate angajaților activi și foștilor angajați;
- angajatorul nu a comunicat Inspectoratului Teritorial de Muncă faptul că utilizează 
  muncă de noapte în mod frecvent;
- angajatorul nu respectă prevederile Legii nr. 52/2011 privind exercitarea unor activităţi cu 
  caracter ocazional desfaşurate de zilieri doar pentru muncă necalificată.
Angajatorii sancționați contravențional au încălcat prevederi ale legislației muncii, referitoare la:
- primirea la muncă a unei persoane fără transmiterea elementelor contractului individual 
  de muncă în registrul general de evidență a salariaților cel târziu în ziua anterioară 
  începerii activității ;
- nerespectarea prevederilor privind întocmirea și păstrarea unui dosar personal pentru  
  fiecarea salariat încadrat cu contract individual de muncă;
- nerespectarea prevederilor privind Legea nr.52/2011 privind exercitarea unor activități  
  cu caracter ocazional desfășurate de zilieri doar pentru muncă necalificată;
- nerespectarea obligației angajatorului de a ține la locul de muncă evidența orelor de  
  muncă prestate zilnic de fiecare salariat, cu evidențierea orelor de începere și de sfârșit  
  ale programului de lucru, și de a supune controlului inspectorilor de muncă această  
  evidență, ori de câte ori se solicită acest lucru.
De asemenea, în luna august, Compartimentul Contracte Colective de Muncă şi Monitorizare Relaţii de Muncă a eliberat 132 de certificate/rapoarte cu informaţii extrase din baza de date gestionată de Inspecţia Muncii și 20 adeverințe eliberate în baza documentelor existente în arhiva ITM și 20 carnete de muncă.

În domeniul securității și sănătății în muncă, în cursul lunii august, s-au desfăşurat următoarele activităţi:
- au fost efectuate controale la un număr de 57 agenţi economici, din care au fost 
  sancționați 42, au fost constatate 81 neconformităţi şi au fost dispuse 83 măsuri, fiind 
  aplicate 7 amenzi în valoare de 50.000 lei și 73 avertismente;
- Inspectoratului Teritorial de Muncă Botoșani i-au fost comunicate 7 evenimente de  
  către angajatori;
- 11 evenimente au fost cercetate de angajatori și avizate de Inspectoratul Teritorial de   
  Muncă Botoșani;
- au fost înregistrate 9 persoane accidentate în accidente de muncă, toate cu  incapacitate  
  temporară de muncă.

Cele mai des întâlnite deficienţe în cadrul acţiunilor de control au fost:  
- lipsa consemnării rezultatului instruirilor în fișele individuale a lucrătorilor;
- fișele de instruire nu sunt însoțite de fișele de aptitudini și nu sunt păstrate la locul de  
  muncă unde salariații își desfășoară activitatea;
- angajatorul nu a asigurat instruirea suficientă și adecvată în domeniul securității și  
  sănătății în muncă; 
- lipsa întocmirii planului de prevenire și protecție;
- buletin PRAM expirat;
- nu a fost efectuat controlul medical periodic pentru stabilirea aptitudinilor în muncă
- nu s-a măsurat rezistența de dispersie la priza de pământ;
- zilieri neinstruiți anterior începerii activității; nu s-a făcut dovada acordării 
  echipamentului individual de protecție pentru zilierii verificați; lucrătorul desemnat 
  nu îndeplinește condițiile prevăzute de lege;
- lipsă măsuri de acordare prim ajutor, stingerea incendiilor și evacuare lucrătorilor; 
- semnalizare necorespunzătoare; 
- angajatorul nu deține planul de prevenire și protecție, compus din măsuri tehnice,  
  sanitare, organizatorice și de altă natură, bazat pe evaluarea riscurilor;
- angajatorul nu a stabilit în fișa postului fiecărui angajat atribuții și răspunderi în 
  domeniul securității și sănătății în muncă, corespunzător funcțiilor exercitate;
- fișele de instruire nu sunt semnate de toate persoanele implicate;
- angajatorul nu a transmis deîndată la inspectorat, dar nu mai târziu de 24 de ore,  
  evenimentul în care a fost implicat și accidentat un lucrător angajat;
- angajatorul nu a efectuat evaluarea riscurilor în vederea selecționării echipamentului  
  individual de protecție necesar dotării lucrătorilor.  
Valoarea amenzilor aplicate de către ITM Botoşani, în luna august, în domeniile de competență, este de 120.500 lei.     

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

